Reglugerð

um skýrslugjafarskyldu rekstraraðila stafrænna vettvanga vegna leigu fasteigna og lausafjár og sölu á vörum og þjónustu

# KAFLI.

*Almennt*

## gr.

Rekstraraðilar stafrænna vettvanga sem miðla viðskiptum um leigu fasteigna og lausafjár og/eða sölu á vörum og þjónustu skulu veita Skattinum, eða eftir atvikum viðeigandi skattyfirvöldum innan evrópska efnahagssvæðisins, upplýsingar á því formi sem óskað er samkvæmt þeim fyrirmælum sem fram koma í reglugerð þessari.

# KAFLI

*Skilgreiningar*

## gr.

Eftirfarandi hugtök skulu hafa þá þýðingu sem fyrir mælir í þessari reglugerð

*Tilkynningarskyldur rekstraraðili stafræns vettvangs*

1. *Stafrænn vettvangur* (vettvangur): hvers konar hugbúnaður, þ.m.t. vefsetur eða hluta vefseturs og smáforrit, þ.m.t. fartækjasmáforrit, sem er tiltækur fyrir notendur og sem gerir Seljendum kleift að verða tengdir við aðra notendur með það fyrir augum að framkvæma Viðeigandi starfsemi, með beinum eða óbeinum hætti, fyrir viðkomandi notendur. Hugtakið nær einnig yfir mögulegt fyrirkomulag til að innheimta og greiða endurgjald í tengslum við Viðeigandi starfsemi.

Hugtakið nær ekki yfir hugbúnað sem, án þess að leggja neitt annað til framkvæmdar á viðeigandi starfsemi, aðeins gerir það mögulegt

1. að meðhöndla greiðslur í tengslum við Viðeigandi starfsemi,
2. að gera notendum kleift að skrá eða auglýsa eftir Viðeigandi starfsemi, eða
3. að beina notendum eða yfirfæra þá yfir á vettvang.
4. *Rekstraraðili vettvangs*: eining sem gerir samninga við Seljendur um að allur eða hluti vettvangs verði til afnota fyrir hlutaðeigandi Seljendur.
5. *Undanskilinn rekstraraðili vettvangs:* rekstraraðili vettvangs sem fyrirfram og árlega hefur sýnt fram á það gagnvart því yfirvaldi í aðildarríki evrópska efnahagssvæðisins, sem Rekstraraðili vettvangsins myndi annars skila skýrslu til, að viðskiptalíkan vettvangsins sé þannig að hann hafi ekki Seljendur sem gefa skal skýrslu um.
6. *Rekstraraðili vettvangs sem skilar skýrslum*: allir Rekstraraðilar vettvangs aðrir en Undanskildir rekstraraðilar vettvangs sem eru í einum eða fleiri af eftirfarandi aðstæðum:
7. Rekstraraðili vettvangs hefur skattalega heimilisfesti á evrópska efnahagssvæðinu eða, ef slíkur rekstraraðili vettvangs hefur ekki skattalega heimilisfesti á evrópska efnahagssvæðinu, uppfyllir eitt af eftirfarandi skilyrðum:
   1. Rekstraraðili vettvangs er skráður í samræmi við lög ríkis á evrópska efnahagssvæðinu.
   2. Rekstraraðili vettvangs hefur höfuðstöðvar (hér meðtalið raunverulega stjórn) í á evrópska efnahagssvæðinu.
   3. Rekstraraðili vettvangs hefur fasta starfsstöð á evrópska efnahagssvæðinu og er ekki Hæfur rekstraraðili vettvangs utan evrópska efnahagssvæðisins.
8. Rekstraraðili vettvangs hefur hvorki skattalega heimilisfesti né er skráður í eða er stjórnað frá aðildarríki evrópska efnahagssvæðisins eða hefur fasta starfsstöð á evrópska efnahagssvæðinu en hefur milligöngu um Viðeigandi starfsemi fyrir seljendur, sem gefa skal skýrslu um, eða hefur milligöngu um Viðeigandi starfsemi sem varðar útleigu á fasteignum á evrópska efnahagssvæðinu , og Rekstraraðili vettvangs er ekki Hæfur rekstraraðili vettvangs utan evrópska efnahagssvæðisins.
9. *Hæfur rekstraraðili vettvangs utan ríkja evrópska efnahagssvæðisins:* Rekstraraðili vettvangs sem hefur milligöngu um Viðeigandi starfsemi sem einnig er Hæf viðeigandi starfsemi. Þar að auki skal Rekstraraðili vettvangs hafa skattalega heimilisfesti í Hæfri lögsögu utan evrópska efnahagssvæðisins eða uppfylla eina af eftirfarandi kröfum ef rekstraraðili vettvangs hefur ekki skattalega heimilisfesti í Hæfri lögsögu utan evrópska efnahagssvæðisins:
   1. Rekstraraðili vettvangs er skráður í samræmi við löggjöf í Hæfri lögsögu utan evrópska efnahagssvæðisins, eða
   2. Rekstraraðili vettvangs hefur höfuðstöðvar (hér meðtalið raunverulega stjórn) í hæfri lögsögu utan aðildarríkja samkomulagsins.
10. *Hæf lögsaga utan evrópska efnahagssvæðisins:* lögsaga utan evrópska efnahagssvæðisins, sem er aðili að Gildandi skilyrtu samkomulagi, sem hefur tekið gildi, við lögbær yfirvöld í öllum ríkjum evrópska efnahagssvæðisins, sem eru skilgreind sem lögsögur, sem skal tilkynna um, í samræmi við lista sem lögsagan utan evrópska efnahagssvæðisins hefur birt opinberlega.
11. *Gildandi skilyrt samkomulag milli lögbærra yfirvalda*: samkomulag milli lögbærra yfirvalda í aðildarríki evrópska efnahagssvæðisins og lögsögu utan aðildarríkja evrópska efnahagssvæðisins, sem inniheldur sjálfvirk upplýsingaskipti sem jafngilda þeim sem tilgreind eru í III. kafla samnings um gagnkvæma stjórnsýsluaðstoð í skattamálum, sbr. lög nr. 74/1996..
12. *Viðeigandi starfsemi:* er starfsemi sem framkvæmd er gegn endurgjaldi og felur í sér eitt af eftirfarandi:
    1. útleiga á fasteign, þ.m.t. bæði íbúðar- og atvinnuhúsnæði, ásamt hvers konar öðrum fasteignum og bílastæðum,
    2. persónuleg þjónusta,
    3. vörusala, eða
    4. útleiga á hvers konar samgöngutæki.

Hugtakið „viðeigandi starfsemi“ nær ekki yfir starfsemi sem seljandi, sem kemur fram sem starfsmaður rekstraraðila vettvangs eða einingar sem tengist rekstraraðila vettvangs, framkvæmir.

1. *Hæf Viðeigandi Starfsemi:* hver sú viðeigandi starfsemi sem fellur undir sjálfvirk upplýsingaskipti í samræmi við Gildandi skilyrtan samning milli lögbærra yfirvalda.
2. *Endurgjald:* hvers konar endurgjald að frádregnum gjöldum, þóknunum eða sköttum sem Rekstraraðili vettvangs sem skilar skýrslum á inni eða innheimtir og sem kemur til greiðslu eða er eignfært á seljanda í tengslum við Viðeigandi starfsemi og er þekkt stærð eða er af sanngirni mögulegt að vænta að Rekstraraðili vettvangs þekki.
3. *Persónuleg þjónusta:* þjónusta sem felur í sér tíma- eða verkefnavinnu sem unnin er af einum eða fleiri einstaklingum, sem koma fram sjálfstætt eða fyrir hönd einingar, og sem er framkvæmd annaðhvort á netinu eða efnislega utan netsins samkvæmt beiðni notanda, eftir að hafa verið miðlað með milligöngu vettvangs.

*Seljendur, sem skila skal skýrslu um*

1. *Seljandi:* notandi vettvangs, sem er annaðhvort einstaklingur eða eining, sem er skráður á vettvanginn hvenær sem er innan skýrslugjafartímabilsins og sem framkvæmir Viðeigandi starfsemi.
2. *Virkur seljandi*: hver sá seljandi sem annaðhvort framkvæmir viðeigandi starfsemi innan skýrslugjafartímabilsins eða fær greitt eða eignfært endurgjald í tengslum við viðeigandi starfsemi innan skýrslugjafartímabilsins.
3. *Seljandi sem gefa skal skýrslu um:* er hver sá Seljandi sem annaðhvort framkvæmir Viðeigandi Starfsemi innan Skýrslugjafartímabilsins eða fær greitt eða eignfært Endurgjald í tengslum við Viðeigandi Starfsemi innan Skýrslugjafartímabilsins.
4. *Undanskilinn Seljandi:* hver sá Seljandi sem er:
   1. Opinber eining.
   2. Eining sem regluleg viðskipti eru með hluti í á viðurkenndum verðbréfamarkaði eða eining sem tengist einingu sem regluleg viðskipti eru með hluti í á viðurkenndum verðbréfamarkaði.
   3. Eining sem Rekstraraðili vettvangs hefur miðlað Viðeigandi starfsemi fyrir, í meira en 2.000 skipti, í formi útleigu fasteignar að því er varðar eign innan Skýrslugjafartímabilsins.
   4. Seljandi sem Rekstraraðili vettvangs hefur miðlað viðeigandi starfsemi fyrir, í formi vörusölu, í færri en 30 skipti og þar sem samanlagt endurgjald, sem er greitt eða eignfært, fer ekki yfir 2.000 evrur á skýrslugjafartímabilinu.

*Aðrar skilgreiningar*

1. *Eining:* lögaðili eða lagalegt fyrirkomulag, t.d. fyrirtæki, samvinnufélag, fjárvörslusjóður eða sjóður.

Eining telst tengd annarri einingu ef önnur eininganna hefur yfirráð yfir hinni einingunni eða ef einingarnar tvær lúta sameiginlegri stjórn. Yfirráð eru í þessu samhengi beint eða óbeint eignarhald á yfir 50% af atkvæðum og virði einingar. Við óbeina þátttöku skal meta uppfyllingu á kröfunni um yfir 50% eignarhald á eigin fé hinnar einingarinnar með því að margfalda hlutfall eignarhalds í gegnum þrep eignarhalds. Aðili sem ræður yfir meira en 50% atkvæðisréttar telst ráða yfir 100%.

1. *Opinber eining:* ríkisstjórn aðildarríkis samkomulagsins eða annarrar lögsögu, hvers konar sjálfsstjórnarhérað aðildarríkis samkomulagsins eða annarrar lögsögu (sem tekur til ríkis, héraðs, sýslu eða sveitarfélags) eða yfirvald eða stofnun sem er að fullu í eigu aðildarríkis samkomulagsins eða annarrar lögsögu eða eitt eða fleiri af áðurnefndu (hver um sig „opinber eining“).
2. *Skattkennitala:* skráningarnúmer fyrir skattskylda aðila, sem er útgefið af aðildarríki samkomulagsins, eða samsvarandi ef ekki er um að ræða skattkennitölu.
3. *Virðisaukaskattsnúmer:* einkvæmt númer sem tilgreinir skattskyldan aðila eða einingu sem ekki er skattskyld, sem er skráður á virðisaukaskattskrá.
4. *Lögheimili:* heimilisfangið þar sem Seljandi á lögheimili, ef hann er einstaklingur, og heimilisfang sem er skráð heimili Seljanda, ef hann er eining.
5. *Skýrslugjafartímabil:* almanaksár sem skýrsla er gefin um skv. 3. kafla.
6. *Eign:* fasteign á sama heimilisfangi, í eigu sama eiganda, sem sami seljandi býður til leigu á vettvangi.
7. *Reikningsauðkenni:* einkvæmt auðkennisnúmer eða tilvísunarnúmer, sem rekstraraðili vettvangs hefur aðgang að, fyrir þann bankareikning eða annan sambærilegan greiðslureikning, sem endurgjaldið er greitt inn á eða eignfært á.
8. *Vörur:* hvers kyns áþreifanlegar eignir.

# KAFLI

*Áreiðanleikakönnun*

## gr.

Beita skal verklagsreglunum í þessum kafla þegar Rekstraraðili vettvangs sem skilar skýrslum skal auðkenna þá Seljendur, sem gefa skal skýrslu um.

Þessi kafli á við um Rekstraraðila vettvangs sem skila skýrslum sem falla undir 1. málsl. 25. gr.eða velja að láta skrá sig hjá skattyfirvöldum skv. 2. málsl. 25. gr. og 27. gr.

Rekstraraðili vettvangs sem skilar skýrslum getur valið að framkvæma áreiðanleikakönnun í samræmi við 4. til 14. gr. aðeins að því er varðar virka seljendur.

## gr.

*Seljendur sem ekki skal kanna*

Til þess að ákveða hvort líta skal á Seljanda, sem er Eining, sem Undanskilinn Seljanda, eins og lýst er í a- og b-lið 15. tölul. 2. gr., getur Rekstraraðili vettvangs sem skilar skýrslum beitt opinberum upplýsingum eða staðfestingu frá hlutaðeigandi Seljanda.

Til þess að ákveða hvort líta skal á Seljanda sem undanskilinn seljanda, eins og lýst er í c- og d-lið 15. tölul. 2. gr. getur Rekstraraðili vettvangs sem skilar skýrslum lagt upplýsingarnar í skrám sínum til grundvallar.

## gr.

*Söfnun upplýsinga um seljanda*

Rekstraraðili vettvangs sem skilar skýrslum safnar eftirfarandi upplýsingum um hvern Seljanda, sem er einstaklingur, og sem ekki er tilgreindur sem Undanskilinn Seljandi skv. 4. gr.:

* 1. Eiginnafn og kenninafn.
  2. Lögheimili.
  3. Hvers konar skattkennitölu sem hlutaðeigandi Seljandi hefur fengið úthlutað, þ.m.t. hvert útgefandi aðildarríki. Ef viðkomandi Seljandi hefur ekki skattkennitölu skal safna upplýsingum um fæðingarstað viðkomandi seljanda.
  4. Virðisaukaskattsnúmer ef um slíkt er að ræða.
  5. Fæðingardagur.

## gr.

Rekstraraðili vettvangs sem skilar skýrslum safnar eftirfarandi upplýsingum um hvern seljanda, sem er Eining, og sem ekki er tilgreindur sem Undanskilinn Seljandi skv. 4. gr.:

1. Lögheiti.
2. Lögheimili.
3. Hvers konar skattkennitölu, sem hlutaðeigandi seljandi hefur fengið úthlutað, þ.m.t. hvert útgefandi aðildarríki.
4. Virðisaukaskattsnúmer ef um slíkt er að ræða.
5. Skráningarnúmer fyrirtækis (kennitala).
6. Tilvist sérhverrar fastrar starfsstöðvar þar sem viðeigandi starfsemi er stunduð innan aðildarríkja samkomulagsins, ef um slíka starfsstöð er að ræða, þar sem tilgreint er hvert aðildarríki samkomulagsins, þar sem slík föst starfsstöð er staðsett.

## gr.

Þrátt fyrir 5. og 6. gr. er rekstraraðila vettvangs sem skilar skýrslum ekki skylt að safna upplýsingunum sem taldar eru upp í b- til e-liðum 5. gr. og b- til f-liðum 6. gr. ef Rekstraraðili vettvangs sem skilar skýrslum beitir beinni staðfestingu á auðkenni og heimili með notkun auðkennisþjónustu sem veitt er af ríki evrópska efnahagssvæðisins, EFTA eða Evrópusambandsins með það fyrir augum að slá föstu auðkenni og skattalegri heimilisfesti seljanda.

Þrátt fyrir c-lið 5. gr. og c- og e-liði 6. gr. er rekstraraðila vettvangs sem skilar skýrslum ekki skylt að safna skattkennitölu eða fyrirtækjaskráningarnúmeri ef

1. aðildarríki evrópska efnahagssvæðisins þar sem seljandi hefur staðfestu gefur ekki út skattkennitölu eða fyrirtækjaskráningarnúmer til seljandans eða
2. ef aðildarríki evrópska efnahagssvæðisins þar sem seljandinn hefur staðfestu krefst ekki að upplýsinga sé safnað um skattkennitölu sem útgefin er til seljandans.

## gr.

*Athugun upplýsinga um seljanda*

Rekstraraðili vettvangs sem skilar skýrslum skal ákvarða hvort upplýsingarnar, sem safnað er í samræmi við 4., 5., a- til e-liði 6. gr. og 13. gr., eru áreiðanlegar, með hjálp allra þeirra upplýsinga og gagna sem tiltæk eru fyrir rekstraraðila vettvangs sem skilar skýrslum í skrám hans, ásamt öllum rafrænum snertiflötum, sem aðildarríki samkomulagsins leggur til ókeypis, til að ákvarða gildi skattkennitölu og/eða virðisaukaskattsnúmersins.

## gr.

Þrátt fyrir 8. gr. getur Rekstraraðili vettvangs sem skilar skýrslum, við framkvæmd áreiðanleikakönnunar skv. 2. mgr. 14. gr., aðeins ákvarðað hvort upplýsingarnar sem safnað er skv. 4., 5., a- til e-liði 6. gr. og 13. gr. eru áreiðanlegar með hjálp upplýsinga og gagna sem eru tiltæk rekstraraðila vettvangs sem skilar skýrslum í leitarbærum rafrænum skrám hans sjálfs.

## gr.

Ef skattayfirvöld hafa tilkynnt Rekstraraðila vettvangs sem skilar skýrslum um að upplýsingar sem falla undir 5. til 7. eða 13. gr. geti verið ónákvæmar í samanburði við upplýsingar sem lögbært yfirvald í öðru aðildarríki samkomulagsins hefur lagt fram til skattayfirvalda í beiðni um upplýsingar varðandi tiltekinn seljanda, skal rekstraraðili vettvangs sem skilar skýrslum, þrátt fyrir 8. og 9. gr. og við beitingu á b-lið 3. mgr. 14. gr., biðja viðkomandi seljanda um að leiðrétta mögulegar ónákvæmar upplýsingar ásamt því að leggja fram áreiðanleg skjöl, gögn eða aðrar upplýsingar frá óháðum aðila, t.d.:

1. Gilt skilríki sem útgefið er af opinberu yfirvaldi.
2. Nýlega útgefna staðfestingu á skattalegri heimilisfesti.

## gr.

*Ákvörðun um heimilisfesti seljanda innan evrópska efnahagssvæðisins*

Rekstraraðili vettvangs sem skilar skýrslum skal líta svo á að Seljandi hafi staðfestu í því aðildarríki samkomulagsins þar sem hann á lögheimili.

Ef ríki innan evrópska efnahagssvæðisins, sem hefur gefið út skattkennitölu til Seljandans, er annað en ríki evrópska efnahagssvæðisins þar sem seljandinn á lögheimili skal Rekstraraðili vettvangs sem skilar skýrslum líta svo á að Seljandi hafi einnig heimilisfesti í því ríki sem gaf út skattkennitöluna.

Ef Seljandinn hefur lagt fram upplýsingar um tilvist fastrar starfsstöðvar, skv. f-lið 6. gr., skal Rekstraraðili vettvangs sem skilar skýrslum líta svo á að Seljandinn hafi einnig heimilisfesti í því ríki evrópska efnahagssvæðisins sem seljandinn gaf upp að fasta starfsstöðin sé staðsett í.

## gr.

Beiti Rekstraraðili vettvangs sem skilar skýrslum auðkennisþjónustu, sem ríki innan evrópska efnahagssvæðisins, EFTA eða Evrópusambandið leggur til, skv. 1. mgr. 7. gr., í því skyni að auðkenna skattalega heimilisfesti seljenda sinna skal Rekstraraðili vettvangs sem skilar skýrslu, þrátt fyrir ákvörðunina í11. gr., líta svo á að seljandinn hafi staðfestu í hvaða aðildarríki samkomulagsins sem er, sem fyrir milligöngu auðkennisþjónustunnar er tilgreint að seljandinn hafi skattalega heimilisfesti í.

## gr.

*Söfnun upplýsinga um útleigu fasteigna*

Ef Seljandi er þátttakandi í Viðeigandi starfsemi sem fellur undir a-lið 1. mgr. 8. tölul. 2. gr. (útleiga fasteigna) skal Rekstraraðili vettvangs sem skilar skýrslum safna upplýsingum um heimilisfang hverrar fasteignar sem leigð er út. Ef fasteignaskrárnúmer eða samsvarandi númer hefur verið gefið út fyrir eignina í samræmi við landslög í því aðildarríki samkomulagsins þar sem fasteignin er staðsett skal rekstraraðili vettvangs sem skilar skýrslum einnig safna upplýsingum um fasteignaskrárnúmerið eða samsvarandi númer.

Ef Rekstraraðili vettvangs sem skilar skýrslum hefur miðlað Viðeigandi starfsemi, í formi útleigu eignar fyrir sama seljandi sem er eining, oftar en 2.000 sinnum skal Rekstraraðili vettvangs sem skilar skýrslum í þeim tilgangi að ákvarða hvort seljandi falli undir c-lið 15. tölul. 2. gr., safna saman fylgiskjölum, gögnum eða öðrum upplýsingum sem styðja það að eignin sé í eigu sama eiganda.

## gr.

*Tímasetning og gildi áreiðanleikakönnunar*

Rekstraraðili vettvangs sem skilar skýrslum skal framkvæma þær áreiðanleikakannanir sem settar eru fram í 4. til 13. gr. eigi síðar en 31. desember á skýrslugjafartímabilinu.

Þrátt fyrir 1. mgr. skal framkvæma áreiðanleikakannanirnar, sem settar eru fram í 4. til 13. gr., að því er varðar seljendur sem þegar hafa verið skráðir á vettvanginn þann 1. janúar 2025 eða á þeim degi sem eining verður Rekstraraðili vettvangs sem skilar skýrslum, eigi síðar en 31. desember á öðru skýrslugjafartímabilinu fyrir Rekstraraðila vettvangs sem skilar skýrslum.

Þrátt fyrir ákvörðunina í 1. mgr. getur Rekstraraðili vettvangs sem skilar inn skýrslum notað áreiðanleikakannanir sem framkvæmdar eru í tengslum við fyrri skýrslugjafartímabil, að því tilskildu að

1. upplýsingunum um Seljandann, sem krafist er skv. 5. og 6. gr., hafi annað hvort verið safnað og þær athugaðar eða staðfestar á síðastliðnum 36 mánuðum og
2. rekstraraðili vettvangs sem skilar skýrslum hafi ekki ástæðu til að ætla að upplýsingarnar sem safnað er skv. 4. til 7. gr. og 13. gr. séu eða séu orðnar óáreiðanlegar eða rangar.

## gr.

*Framkvæmd áreiðanleikakannana gegnum þriðja aðila*

Rekstraraðili vettvangs sem skilar skýrslum getur nýtt sér þriðja aðila til að uppfylla skyldurnar varðandi áreiðanleikakannanir sem settar eru fram í þessum kafla, en skyldurnar hvíla þó áfram á Rekstraraðila vettvangs sem skilar skýrslum.

Ef annar Rekstraraðili vettvangs uppfyllir skyldur rekstraraðila vettvangs sem skilar skýrslum varðandi áreiðanleikakannanir, að því er varðar sama vettvang skv. 1. mgr., skal Rekstraraðili vettvangs framkvæma áreiðanleikakannanirnar samkvæmt reglunum í þessum kafla. Skyldurnar að því er varðar áreiðanleikakönnun hvíla þó áfram á Rekstraraðila vettvangs sem skilar skýrslum.

# KAFLI

*Skýrsluskil*

## gr.

Þessi kafli á við um Rekstraraðila vettvangs sem skilar skýrslum sem falla undir 1. málsl. 25. gr. eða velja að láta skrá sig hjá skattyfirvöldum skv. 2. málsl. 25. gr. og 27. gr.

## gr.

*Tími og aðferð skýrsluskila*

Rekstraraðili vettvangs sem skilar skýrslum og fellur undir a-lið 4. tölul. 2. gr. skal skila þeim upplýsingum sem kveðið er á um í 23. gr. að því er varðar skýrslugjafartímabilið eigi síðar en 31. janúar árið eftir það almanaksár þegar Seljandi er tilgreindur sem Seljandi sem skila skal skýrslu um, til lögbærs yfirvalds í því ríki evrópska efnahagssvæðisins sem ákvarðað í samræmi við a.-lið 4. tölul. 2. gr.

Ef fleiri en einn Rekstraraðili vettvangs sem skilar skýrslum tengist tilteknum vettvangi er hver þessara rekstraraðila vettvangs sem skila skýrslum laus undan þeirri skyldu að leggja fram upplýsingarnar ef rekstraraðili vettvangs sem skilar skýrslum getur sýnt fram á að annar rekstraraðili vettvangs sem skilar skýrslum hafi lagt fram þessar upplýsingar annað hvort á Íslandi eða í öðru aðildarríki samkomulagsins.

## gr.

Ef Rekstraraðili vettvangs sem skilar skýrslu og fellur undir a.-lið 4. tölul. 2. gr. uppfyllir eitt af skilyrðunum, sem tilgreind eru, í fleiri en einu ríki evrópska efnahagssvæðisins velur Rekstraraðili vettvangs sem skilar skýrslu eitt af þessum ríkjum evrópska efnahagssvæðisins þar sem Rekstraraðili vettvangs sem skilar skýrslu mun uppfylla skýrslugjafarskyldurnar sem settar eru fram í þessum kafla. Slíkur Rekstraraðili vettvangs sem skilar skýrslum skal leggja fram upplýsingarnar, sem fjallað er um í 23. gr., að því er varðar skýrslugjafartímabilið til þess lögbæra yfirvalds í hinu valda aðildarríki samkomulagsins, sem ákvarðað er í samræmi við 2. málsl. 25. gr., eigi síðar en 31. janúar árið eftir almanaksárið þegar seljandi er tilgreindur sem seljandi sem skila skal skýrslu um.

Ef fleiri en einn Rekstraraðili vettvangs sem skilar skýrslum tengist tilteknum Vettvangi er hver þessara Rekstraraðila vettvangs sem skila skýrslum laus undan þeirri skyldu að leggja fram upplýsingarnar ef Rekstraraðili vettvangs sem skilar skýrslum getur sýnt fram á að annar Rekstraraðili vettvangs sem skilar skýrslum hafi lagt fram þessar upplýsingar í öðru ríki evrópska efnahagssvæðisins.

## gr.

Rekstraraðili vettvangs sem skilar skýrslum og fellur undir b.-lið 4. tölul. 2. gr., er skráður hjá skattayfirvöldum skv. 27. gr., skal leggja fram þær upplýsingar sem kveðið er á um í 23. gr. að því er varðar skýrslugjafartímabilið til skattayfirvalda eigi síðar en 31. janúar árið eftir það almanaksár sem Seljandi er tilgreindur sem Seljandi sem gefa skal skýrslu um.

## gr.

Þrátt fyrir ákvörðunina í 19. gr. er Rekstraraðili vettvangs sem skilar skýrslum og fellur undir b.-lið 4. tölul. 2. gr., ekki skyldugur til að setja fram upplýsingar skv. 23. gr. að því er varðar Hæfa viðeigandi starfsemi, sem fellur undir Gildandi skilyrt samkomulag milli lögbærra yfirvalda, sem kveður á um reglur um sjálfvirk skipti á samsvarandi upplýsingum við ríki innan evrópska efnahagssvæðisins um Seljendur, sem skila skal skýrslu um, og sem hafa staðfestu í viðkomandi ríki innan evrópska efnahagssvæðisins.

## gr.

Rekstraraðili vettvangs sem skilar skýrslum skal tilkynna upplýsingarnar skv. b- og c-liðum 1. mgr. 23. gr. til seljandans, sem skila skal skýrslu um, eigi síðar en 31. janúar árið eftir það almanaksár þegar Seljandi er tilgreindur sem Seljandi sem skal gefa skýrslu um.

## gr.

Upplýsingar um það endurgjald, sem er greitt eða eignfært í hefðbundnum gjaldmiðli (valdboðsgjaldmiðli), skal tilkynnt í þeim gjaldmiðli sem endurgjaldið er greitt eða eignfært í. Ef endurgjaldið er greitt eða eignfært í öðru formi en sem valdboðsgjaldmiðli skal tilkynna um endurgjaldið í íslenskum krónum, umreiknaðar eða verðlagðar á þann hátt sem Rekstraraðili vettvangs sem skilar skýrslum notar að staðaldri.

Upplýsingar um endurgjaldið og aðrar fjárhæðir skulu tilkynntar fyrir þann ársfjórðung innan skýrslugjafartímabilsins sem endurgjaldið er greitt eða eignfært innan.

## gr.

*Upplýsingar sem tilkynna skal*

Rekstraraðili vettvangs sem skilar skýrslum skal tilgreina eftirfarandi upplýsingar í skýrsluskilum:

* 1. Nafn, skráða skrifstofu, skattkennitölu og kennitölu, leyfisnúmer eða einkvæmt auðkennisnúmer sem úthlutað er skv. 3. mgr. 28. gr. til Rekstraraðila vettvangs sem skilar skýrslum ásamt fyrirtækjaheiti eða -heitum þess eða þeirra Vettvanga sem Rekstraraðili vettvangs skilar skýrslum um.
  2. Að því er varðar hvern og einn Seljanda, sem skila skal skýrslu um og hefur stundað Viðeigandi starfsemi, fyrir utan útleigu fasteignar:
     1. Þær upplýsingar sem afla skal skv. 5. til 7. gr.
     2. Reikningsauðkenni, ef upplýsingar um það eru tiltækar fyrir Rekstraraðila vettvangs sem skilar skýrslum, nema lögbært yfirvald í því aðildarríki evrópska efnahagssvæðisins, þar seljandinn sem tilkynna skal um hefur staðfestu, skv. 11. og 12. gr., hefur tilkynnt að það óski ekki eftir upplýsingum um Reikningsauðkennið.
     3. Í tengslum við Reikningsauðkennið skal veita upplýsingar um nafn eiganda reikningsins sem endurgjaldið er lagt inn á eða eignfært á ef það er annað en nafn Seljanda, sem gefa skal skýrslu um, sé Rekstraraðila vettvangs sem skilar skýrslu kunnugt um það, ásamt öllum öðrum fjárhagslegum auðkennisupplýsingum sem Rekstraraðili vettvangs sem skilar skýrslum býr yfir um eiganda reikningsins.
     4. Hvert aðildarríki evrópska efnahagssvæðisins þar sem Seljandinn sem skila skal skýrslu um telst hafa staðfestu skv. 11. og 12. gr.
     5. Samanlagt endurgjald, sem er greitt eða eignfært, fyrir hvern ársfjórðung Skýrslugjafartímabilsins og fjölda Viðeigandi starfsemi sem er greitt eða eignfært fyrir.
     6. Öll gjöld, þóknanir eða skattar sem haldið er eftir eða krafist af Rekstraraðila vettvangs sem skilar skýrslum í hverjum ársfjórðungi Skýrslugjafartímabilsins.
  3. Að því er varðar hvern Seljanda, sem skila skal skýrslu um og hefur stundað Viðeigandi starfsemi sem varðar útleigu fasteignar:
     1. Þær upplýsingar sem afla skal skv. 5. til 7. gr.
     2. Reikningsauðkenni, ef upplýsingar um það eru tiltækar fyrir Rekstraraðila vettvangs sem skilar skýrslum, nema lögbæra yfirvaldið í aðildarríki samkomulagsins þar sem seljandinn, sem skila skal skýrslu um, hefur staðfestu, skv. 11. og 12. gr. hefur tilkynnt að það óski ekki eftir upplýsingum um Reikningsauðkennið.
     3. Í tengslum við Reikningsauðkennið skal veita upplýsingar um nafn eiganda reikningsins sem endurgjaldið er lagt inn á eða eignfært á ef það er annað en nafn Seljanda, sem gefa skal skýrslu um, sé Rekstraraðila vettvangs sem skilar skýrslu kunnugt um það, ásamt öllum öðrum fjárhagslegum auðkennisupplýsingum sem Rekstraraðili vettvangs sem skilar skýrslum býr yfir um eiganda reikningsins.
     4. Hvert aðildarríki evrópska efnahagssvæðisins þar sem Seljandinn sem skila skal skýrslu um telst hafa staðfestu skv. 11. og 12. gr.
     5. Heimilisfang hverrar fasteignar, sem ákvarðað er skv. verklagsreglunum í13. gr., og viðkomandi fasteignaskrárnúmer eða samsvarandi í samræmi við landslög í því aðildarríki evrópska efnahagssvæðisins þar sem eignin er staðsett, ef um slíkt er að ræða.
     6. Samanlagt endurgjald, sem er greitt eða eignfært í hverjum ársfjórðungi Skýrslugjafartímabilsins og fjölda Viðeigandi starfsemi fyrir hverja eign.
     7. Öll gjöld, þóknanir eða skattar sem haldið er eftir eða krafist af Rekstraraðila vettvangs sem skilar skýrslum í hverjum ársfjórðungi Skýrslugjafartímabilsins.
     8. Ef tiltækt, fjöldi daga sem eignin hefur verið leigð út á skýrslugjafatímabilinu og tegund hverrar eignar.

Skatturinn, eða eftir atvikum skattayfirvöld ríkja evrópska efnahagssvæðisins, birta opinberlega lista yfir aðildarríki þar sem tilgreint er hvaða aðildarríki óska ekki eftir upplýsingum um reikningsauðkenni, skv. ii-lið b-liðar 1. mgr. og ii-lið c-liðar 1. mgr.

# KAFLI

*Stjórnsýslu- og eftirlitsráðstafanir*

## gr.

*Reglur um afnám krafna um söfnun og eftirlit skv. III. kafla*

Ef Seljandi veitir ekki þær upplýsingar sem krafist er skv. III. kafla eftir tvær áminningar þess efnis eftir fyrstu áminningu Rekstraraðila vettvangs sem skilar skýrslum, og það eru liðnir minnst 60 dagar, skal Rekstraraðili vettvangs sem skilar skýrslum loka reikningi seljandans og koma í veg fyrir að seljandinn verði aftur skráður á vettvanginn eða halda eftir greiðslu endurgjaldsins til seljandans, svo lengi sem seljandinn veitir ekki umbeðnar upplýsingar.

## gr.

*Stjórnsýslumeðferð við val á einu aðildarríki samkomulagsins sem skila skal skýrslu til*

Ef Rekstraraðili vettvangs sem skilar skýrslu, sem fellur undir a.-lið 4. tölul. 2. gr., uppfyllir skilyrðin ákvæðisins á Íslandi skal rekstraraðili vettvangs sem skilar skýrslu senda upplýsingarnar til skattayfirvalda á Íslandi. Ef rekstraraðili vettvangs sem skilar skýrslu uppfyllir einnig skilyrðin í a.-lið 4. tölul. 2. gr. í einu eða fleiri öðrum ríkjum evrópska efnahagssvæðisins en Íslandi skal viðkomandi velja Ísland eða eitt af hinum ríkjum evrópska efnahagssvæðisins sem ríki sem viðkomandi skal leggja upplýsingarnar fram í. Ef Ísland er valið gilda reglurnar í III. og IV. kafla. Rekstraraðili vettvangs sem skilar skýrslu tilkynnir lögbærum yfirvöldum í viðkomandi ríkjum evrópska efnahagssvæðisins um val sitt.

## gr.

*Skráning*

Rekstraraðili vettvangs sem skilar skýrslu, sem skv. 25. gr. skal skila upplýsingum til skattayfirvalda, skal eigi síðar en átta dögum eftir að hafa fengið stöðuna Rekstraraðili vettvangs sem skilar skýrslum tilkynna um það til skattayfirvalda.

Tilkynningin skal vera á því formi sem ríkisskattstjóri ákveður.

Óvissa um það hvort félag er Rekstraraðili vettvangs sem skilar skýrslum leysir það ekki undan tilkynningu. Í þeim tilvikum þarf að fylgja tilkynningunni greinargerð um viðskipti tilkynningaraðila og taka þá skattayfirvöld ákvörðun um skráningu.

Við tilkynninguna skal Rekstraraðili vettvangs sem skilar skýrslu veita upplýsingar um eftirfarandi:

* 1. Nafn, heimilisfang og sveitarfélag.
  2. Skattaskráningarnúmer (kennitala) eða, ef slíku hefur ekki verið úthlutað, skráningarnúmer í viðskiptakerfi skattayfirvalda.
  3. Dagsetning skráningar sem Rekstraraðili vettvangs sem skilar skýrslum.
  4. Eiginleikar tilkynningaskyldunnar.

Ef Rekstraraðili vettvangs sem skilar skýrslu hefur hvorki kennitölu né annað skráningarnúmer skal fara fram skráning í eina af þessum skrám.

Eftir skráninguna senda skattayfirvöld skráningarskírteini sem inniheldur skráðar upplýsingar til Rekstraraðila vettvangs sem skilar skýrslum.

Ef breyting verður á uppgefnum upplýsingum eftir skráninguna, þ.m.t. ef Rekstraraðili vettvangs hættir að þurfa að skila skýrslum, eða ef villur eru í skráðum upplýsingum skal Rekstraraðili vettvangs sem skilar skýrslum tilkynna skattayfirvöldum um það skriflega innan átta daga frá því að breytingin á sér stað eða villan uppgötvast. Skattayfirvöld framsenda síðan nýtt skráningarskírteini og þegar tilkynningarskyldan fellur niður er tilkynnt um að það sé skráð.

Sleppa má breytingu á skráningu skv. 7. mgr. við tímabundna frestun á tilkynningarskyldunni gegn því að Rekstraraðili vettvangs sem skilar skýrslum um viðkomandi tímabil tilkynni skattayfirvöldum að ekki sé um neinar upplýsingar að ræða sem skila þarf skýrslu um.

## gr.

*Stjórnsýslumeðferð fyrir eina skráningu Rekstraraðila vettvangs sem skilar skýrslum og staðsettur er utan aðildarríkja samkomulagsins*

Rekstraraðili vettvangs sem skilar skýrslum og fellur undir b.-lið 4. tölul. 2. gr. skal láta skrá sig hjá lögbæru yfirvaldi í einu af ríkjum evrópska efnahagssvæðisins þegar Rekstraraðili vettvangs hefur starfsemi sem Rekstraraðili vettvangs.

## gr.

Ef Rekstraraðili vettvangs sem skilar skýrslum og fellur undir 27. gr. velur að láta skrá sig á Íslandi skulu eftirfarandi upplýsingar sendar til skattayfirvalda:

* 1. Nafn.
  2. Heimilisfang.
  3. Netföng, þar á meðal vefsetur.
  4. Hvers konar skattkennitölu sem gefin er út til rekstraraðila vettvangs sem skilar skýrslum, þar á meðal útgáfuland eða útgáfulönd.
  5. Yfirlýsingu með upplýsingum um virðisaukaskráningu Rekstraraðila vettvangs sem skilar skýrslum innan ríkis evrópska efnahagssvæðisins.
  6. Þau aðildarríki samkomulagsins þar sem Seljendur, sem gefa skal skýrslu um, hafa staðfestu, skv. 11. og 12. gr.

Ef Rekstraraðili vettvangs sem skilar skýrslum og fellur undir 27. gr. velur að láta skrá sig á Íslandi skal rekstraraðili vettvangs sem skilar skýrslum tilkynna skattayfirvöldum um allar breytingar á upplýsingum sem veittar eru skv. 1. mgr. innan átta daga frá því að breytingin er gerð.

Við skráninguna úthluta skattayfirvöld Rekstraraðila vettvangs sem skilar skýrslum einkvæmu auðkennisnúmeri. Skattyfirvöldum er heimilt að afhenda skráningarnúmerið til lögbærra yfirvalda í öllum hinum aðildarríkjum samkomulagsins.

Skattayfirvöld geta afskráð Rekstraraðila vettvangs sem skilar skýrslum í eftirfarandi tilvikum:

* 1. Rekstraraðili vettvangs tilkynnir skattayfirvöldum að hann stundar ekki lengur starfsemi sem rekstraraðili vettvangs.
  2. Ef skortur á tilkynningum skv. a-lið gefur ástæðu til að ætla að starfsemi Rekstraraðila vettvangs hafi verið hætt.
  3. Rekstraraðili vettvangs uppfyllir ekki lengur skilyrðin sem um getur í b.-lið 4. tölul. 2. gr.
  4. Skattayfirvöld hafa afturkallað skráninguna hjá lögbæru yfirvaldi sínu skv. 1. mgr. 30. gr.

Skattyfirvöldum er heimilt að afhenda upplýsingar um skráningu skv. 1. mgr. og afskráning skv. 4. mgr. til lögbærra yfirvalda í öllum hinum aðildarríkjum samkomulagsins.

## gr.

Ríki innan evrópska efnahagssvæðisins skulu eins fljótt og verða má tilkynna bærum stjórnvöldum í öðrum ríkjum eða eftir atvikum Framkvæmdastjórn Evrópusambandsins um hvern þann rekstraraðila sem fellur undir b.-lið 4. tölul. 2. gr. sem hefur starfsemi sem Rekstraraðili Vettvangs, en skráir sig ekki skv. 27. og 28. gr.

## gr.

Ef rekstraraðili vettvangs sem skilar skýrslum og er skráður hjá skattayfirvöldum skv. 1. mgr. 28. gr. uppfyllir ekki tilkynningarskyldu sína skv. 19. gr. eftir tvær áminningar afturkalla skattayfirvöld skráningu Rekstraraðila vettvangs sem skilar skýrslum. Skráningin er afturkölluð eigi síðar en 90 dögum og í fyrsta lagi 30 dögum eftir þá áminningu.

Ef skráning Rekstraraðila vettvangs sem skilar skýrslum hefur verið afturkölluð skv. 1. mgr. eða samsvarandi reglum í öðru aðildarríki samkomulagsins og viðkomandi sækir um endurskráningu er heimilt að setja sem kröfu fyrir endurskráningu rekstraraðila vettvangs sem skilar skýrslum að viðkomandi rekstraraðili vettvangs sem skilar skýrslum lofi skriflega að hann muni uppfylla tilkynningarskyldu sína, þ.m.t. að standa skil á mögulegum útistandandi tilkynningum.

## gr.

*Tilkynning um undanskilda rekstraraðila vettvanga*

Ef Rekstraraðili vettvangs hefur samþykkt það gagnvart skattayfirvöldum að vera Undanskilinn rekstraraðili vettvangs skv. 3. tölul. 2. gr. tilkynna skattayfirvöld lögbærum yfirvöldum í öllum öðrum aðildarríkjum samkomulagsins um það. Skattayfirvöld tilkynna einnig um mögulegar síðari breytingar.

# KAFLI

## gr.

*Viðurlög*

Ef tilkynning um skráningu skv. 26. gr. er ekki lögð fram á réttum tíma geta skattayfirvöld gefið fyrirmæli um tilkynningu um skráningu innan ákveðins frests og um greiðslu dagsekta, sem skal greiða eftir að fresturinn er liðinn og þangað til farið er að fyrirmælunum. Einnig skal leggja á dagsektir ef ekki er uppfyllt tilkynningarskylda skv. 19. gr. innan þess tíma sem þar er kveðið á um eða eftir atvikum samkvæmt auglýsingu ríkisskattstjóra um skil á gögnum.

# KAFLI

*Refsiákvæði*

## gr.

Rekstraraðila vettvangs sem skilar skýrslum, sem af ásettu ráði eða af stórfelldu gáleysi framkvæmir ekki tímanlega áreiðanleikakannanirnar skv. 4. til 14. gr., sleppir því að láta skrá sig tímanlega skv. 26. gr. eða sleppir því að uppfylla tímanlega tilkynningarskyldu sína skv. 17. til 19. gr, 21. til 22. gr. eða 1. mgr. 23. gr., eða veitir rangar, villandi eða ófullkomnar upplýsingar skal refsað með sekt, nema strangari refsingar liggi við brotinu skv, 109. gr. laga nr. 90/2003, um tekjuskatt.

Leggja skal sekt, skv. 11. gr., á Rekstraraðila vettvangs sem fellur undir b.-lið 4. tölul. 2. gr. og hefur milligöngu um Viðeigandi starfsemi fyrir seljendur, sem gefa skal skýrslu um, sem telst hafa staðfestu á Íslandi eða hefur milligöngu um Viðeigandi starfsemi sem varðar útleigu fasteignar sem er staðsett á Íslandi hafi hann ekki látið skrá sig tímanlega skv. 27. gr.

Seljandi sem af ásettu ráði eða af miklu gáleysi veitir rangar, villandi eða ófullkomnar upplýsingar til Rekstraraðila vettvangs sem skilar skýrslum í tengslum við söfnun rekstraraðilans á upplýsingum skv. 5., 6., 10. og 13. gr., skal refsað með sekt nema strangari refsingar liggi við brotinu skv. lögum.

## gr.

Reglurnar í 109. gr. laga nr. 90/2003, um tekjuskatt, gilda einnig um brot á reglugerðinni.

# KAFLI

*Gildistaka o.fl.*

## gr.

Reglugerð þessi er með stoð í 4. og 9. mgr. 92. gr. laga um tekjuskatt nr. 90/2003. Byggir reglugerðin á fyrirmynd Efnahags- og framfararstofnunarinnar um skýrsluskil rafrænna vettvanga hvað varðar seljendur innan deilihagkerfisins, að teknu tilliti til aðlögunar að hinum innri markaði evrópska efnahagssvæðisins.

Reglugerðin tekur gildi 1. janúar 2025, og gildir um skýrslugjöf fyrir almanaksárið 2025 og síðari almanaksár.